Man sterf in derde treinongeluk vir die naweekŉ Man in sy twintigs is dood nadat hy Sondagaand in Nelspruit deur ŉ trein getref is. Derrick Banks, woordvoerder van ER24 sê die liggaam was onder die trein toe die noodreddingspan opgedaag het. Hy het traumatiese en noodlottige beserings opgedoen en is op die toneel dood verklaar. Owerhede op die toneel sal die omstandighede wat tot die man se dood gelei het, ondersoek. Dit is die derde trein-ongeluk die afgelope naweek. ŉ 10-jarige dogtertjie is Vrydagmiddag ernstig beseer toe sy in Krugersdorp van ŉ platform af op ŉ bewegende trein wou spring en ŉ man in sy 20s is Vrydagaand dood na ŉ trein hom in Denver, oos van Johannesburg, getref het. Klik hier en hier om dié berigte te lees.